Αργυριωδιούχο ρουβίδιο

Το αργυριωδιούχο ρουβίδιο ή ιωδίδιο αργύρου-ρουβιδίου (αγγλικά: rubidium silver iodide) είναι η ανόργανη τριαδική ένωση με εμπειρικό τύπο RbAg4I5.

Ανακαλύφθηκε κατά τη διάρκεια έρευνας για χημικά που θα είχαν ιδιότητες ιονικής αγωγιμότητας α-φάσης ιωδιούχου αργύρου (AgI) σε θερμοκρασίες κάτω από 146°C.

 Δομή 
Η κρυσταλλική δομή του αποτελείται από σύνολα τετραέδρων ιωδίου, που μοιράζονται έδρες διαμέσου των οποίων διαχέονται τα ιόντα αργύρου.Σημείωση: Ένα κατιόν ανά έδρα και ένα στο κέντρο του τετραέδρου.

 Παραγωγή 
Το αργυριωδιούχο ρουβίδιο παράγεται με σύντηξη ή συνάλεση ιωδιούχου ρουβιδίου (RbI) και ιωδιούχου αργύρου, σε στοιχειομετρικές ποσότητες.

 Ιδιότητες 
Η αγωγιμότητά του συμπεριλαμβάνει την κινητικότητα των ιόντων αργύρου (Ag+) μέσα στο κρυσταλλικό πλέγμα του.

Η αναφερόμενη αγωγιμότητα (της ένωσης) είναι 25 S/m.

 Εφαρμογές 
Το αργυριωδιούχο ρουβίδιο προτάθηκε γύρω στο 1970 ως στερεός ηλεκτρολύτης για μπαταρίες, και χρησιμοποιήθηκε σε σύνδεση με ηλεκτρόδια αργύρου (Ag) και τριιωδιούχου ρουβιδίου (RbI3).

 Ομώνυμη οικογένεια ενώσεων 
Η οικογένεια ενώσεων αργυριωδιούχου ρουβιδίου είναι μια ομάδα ενώσεων ή και στερεών διαλυμάτων που είναι ισοδομικά με το αργυριωδιούχο ρουβίδιο, α-τροποποίησης. Παραδείγματα τέτοιων προχωρημένων υπεριονικών αγωγών με κινητά ιόντα αργύρου ή χαλκού (Cu+) συμπεριλαμβάνουν τις ακόλουθες ενώσεις:   

 Αργυριωδιούχο ρουβίδιο (RbAg4I5).
 Αργυριωδιούχο αμμώνιο (ΝΗ4Ag4I5).
 Αργυριωδιούχο κάλιο (KAg4I5).
 Αργυριωδιούχο καίσιο (CsAg4I5).
 Αργυροβρωμοτετριωδιούχο καίσιο (CsAg4BrI4).Σημείωση: Η δομή CsAg4Br1−xI2+x είναι προφανώς λανθασμένη, αφού δεν είναι ισοδομική με τις υπόλοιπες, ενώ για x>1 βγάζει αρνητικούς δείκτες για το βρώμιο. Ισοδομική είναι η δομή CsAg4BrxI5-x, που πιθανότατα εννοείται. Αλλά κι αυτή για x = 0 βγάζει CsAg4I5, ένωση που προαναφέρθηκε.
 Αργυροδιβρωμοτριωδιούχο καίσιο (CsAg4Br2I3).
 Αργυροδιιωδοτριβρωμιούχο καίσιο (CsAg4Br3I2).
 Αργυριωδοτετραβρωμιούχο καίσιο (CsAg4Br4I).
 Αργυροβρωμιούχο καίσιο (CsAg4Br5).
 Αργυροδιβρωμοδιιωδοχλωριούχο ρουβίδιο (CsAg4ClBr2I2).
 Χαλκοδιιωδοτριχλωριούχο ρουβίδιο (RbCu4Cl3I2).
 Χαλκιωδιούχο κάλιο (KCu4I5).

 Παρατηρήσεις, υποσημειώσεις και αναφορές 

Κατηγορία:Αλογονίδια
Κατηγορία:Ενώσεις ιωδίου
Κατηγορία:Ενώσεις αργύρου
Κατηγορία:Αλκάλια